Den kongelige fødselslæge, klinikchef Morten Hedegaards afgang i protest over de økonomiske vilkår på Rigshospitalet har skabt enorm omtale.

»Den økonomiske ramme, som jeg som klinikchef har skullet arbejde under, er med årene blevet strammere og strammere. Det er efter min opfattelse nu svært at have det ultimative ansvar for både patienternes behandling og medarbejdernes trivsel«, skrev han til medarbejderne.

Hvorfor blev en fratrædelse så stor en historie, at flere ministre nu er kaldt i samråd, sundhedsordførerne har indkaldt eksperter til hastehøring på Christiansborg, og en lang række protestskrivelser og sympatierklæringer fra landets hospitaler er sendt til offentligheden, den nye sundhedsminister og Christiansborg?